אדגר זליגמן

אדגר אייזק זליגמן (באנגלית: Edgar Isaac Seligman; 14 באפריל 1867 – 27 בספטמבר 1958) היה סייף יהודי-בריטי, בעל 2 מדליות כסף אולימפיות בדקר. הוא הגבר הבריטי היחידי שזכה באליפות בריטניה בכל שלושת סוגי הנשק בסיף, בדקר (1904 ו-1906) ברומח (1906 ו-1907) ובחרב (1923 ו-1924). נוסף לכך, הוא היה אמן וצייר.

קורות חיים 
זליגמן נולד בסן פרנסיסקו, קליפורניה, ארצות הברית להורים יהודים מהגרים מגרמניה. הוא לחם במלחמת הבורים במסגרת גדוד פרשים מתנדבים בדרגת רב-טוראי. אחיו, הרברט, שימש כבריגדיר גנרל.

זליגמן היה צייר מוכשר והוא הציג את עבודותיו באקדמיה המלכותית לאמנויות ובחברה לאמנות בלונדון.

קריירה כסייף
באולימפיאדת אתונה (1906) זכה זליגמן במדליית כסף בתחרות בדקר קבוצתי.

באולימפיאדת לונדון (1908) זכה זליגמן במדליית כסף בתחרות בדקר קבוצתי, אחרי צרפת ולפני בלגיה, לאחר שהשתתף בשלב המוקדמות עם קבוצתו נגד דנמרק. בשורות הנבחרות הזוכות במדליות סייפו שלושה סייפים יהודים: בנבחרת צרפת ז'אן שטרן ואלכסנדר ליפמן ובנבחרת בלגיה פאול אנספך. בתחרות בדקר אישי הוא הפסיד בקרב הראשון.

באולימפיאדת סטוקהולם (1912) זכה זליגמן במדליית כסף בתחרות בדקר קבוצתי. בתחרות בדקר אישי הוא סיים במקום שישי כללי לאחר שניצח שני קרבות בשלב הגמר מתוך 7 קרבות ובמקום שישי בתחרות ברומח אישי לאחר שניצח שלושה קרבות בשלב הגמר מתוך 7 קרבות. 

באולימפיאדת אנטוורפן (1920) סיים זליגמן במקום חמישי בתחרות קבוצתית בדקר ובמקום שביעי בתחרות קבוצתית ברומח.

באולימפיאדת פריז (1924) סיים זליגמן במקום שמיני. בשלושת הסיבובים הראשונים בתחרות האישית ברומח הוא ניצח ב-12 קרבות מתוך 13. בסיבוב הגמר הוא החליק בקרב השני ומתח את שריריו ונאלץ לפרוש. בשלב רבע הגמר הוא ניצח את רוג'ה דוקרט מצרפת שזכה לבסוף במדליית הזהב.

קישורים חיצוניים

הערות שוליים 

 

סן פרנסיסקו: אישים
ספורטאים יהודים בריטים
אמנים יהודים בריטים
סייפים יהודים
ציירים יהודים בריטים
משתתפים יהודים באולימפיאדת אתונה (1906)
סייפים באולימפיאדת לונדון (1908)
סייפים באולימפיאדת סטוקהולם (1912)
משתתפי אולימפיאדת אנטוורפן (1920)
משתתפי אולימפיאדת פריז (1924)
משתתפים יהודים באולימפיאדת לונדון (1908)
משתתפים יהודים באולימפיאדת סטוקהולם (1912)
בריטים שנולדו ב-1867
בריטים שנפטרו ב-1958